આવી જ રીતે સૂત્રો કહે છે કે, ગયા વર્ષે ખરીફ સિઝનમાં 12 લાખ ખેડૂતોએ રૂ.224 કરોડનું પ્રીમિયમ ભર્યું હતું અને રાજ્ય સરકારે તથા કેન્દ્ર સરકારે રૂ. 1,392- 1,392 કરોડ જેટલું પ્રીમિયમ ભર્યું હતું, જેની સામે ખાનગી વીમા કંપનીઓ તરફથી પાકવીમા પેટે ખેડૂતોને આશરે માત્ર 265 કરોડ જ ચૂકવાયા હતા. ગુજરાતમાં મોટાભાગે ખરીફ સિઝનમાં જ રાજ્યના કુલ 50 લાખ ખેડૂતો પૈકી 12 લાખ ખેડૂતો પાક વીમો લે છે, રવી સિઝનમાં માંડ બે-અઢી લાખ હેક્ટરમાં જ નગણ્ય વીમો લેવાય છે.